Seniorklubben Carl Johan inviterer til

KaffeDilla på Kløfta

 fredag 21.februar 2025 kl 19:00



Benny Borg tar opp suksessforestillingen uten sidestykke! Elvis døde så altfor ung i en alder av 42 år.
Der Elvis selv hadde et digert apparat, har svartkledde Benny Borg bare seg selv, sin kassegitar og en barkrakk. Likevel er det technicolor og bredformat over hans one man-show.
Den er full av gjenkjennelige elementer, selvfølgelig – publikum følger hvert pust på stemmen, hvert stønn, hver «uh-ah-ha» og hvert skjelvende «luv» – men Borg antyder fremfor å ta den helt ut, hans hoftebevegelser er atskillig mer kultiverte enn hos originalen, og han byr på egne, melankolsk kommenterende arrangementer i et par av de mest kjente låtene, som «Don’t be Cruel» og «Love Me Tender».

Uten sentimentalitet tar Benny Borg sine tilhørere med gjennom 22 Elvis-hits – fra «Can’t help falling in Love with You» til «In the Ghetto» – og gjennom rockekongens liv fra fødselen av, da tvillingbroren ikke klarte seg.

Borg skaper et høyst troverdig bilde av verdens mest berømte person og et av verdens ensomste mennesker, en umoden og uforbederlig kvinnejeger, en sjenerøs tyrann, selv omgitt av ja-menn og utnyttet på det groveste av «oberst» Tom Parker.

For dem av oss (vi er vel en seks-åtte stykker) som aldri forsto at Elvis Presley var universets absolutte omdreiningspunkt, er det fascinerende å oppleve med hvilken styrke minnet om den hoftevrikkende rockeren lever, snart femti år etter at han gikk til de evige jaktmarker. For resten av menneskeheten, det vil si alle dem som gjennom i et halvt århundre hemningsløst har dyrket Elvis, er minnet om hans død i 1977 fremdeles smertefullt.

Billetter selges på KaffeDilla. Kom gjerne tidlig for en matbit eller bare et glass.
Inngang kr. 350,00.
 **Seniorklubben subsidierer slik at egenandel blir kun kr 175/person.**

Vi ønsker medlemmer med ledsager velkommen.

Påmelding til gunnar@forum33.no eller SMS til 90641528 snarest.

Innbetaling av egenandel kr 175 per deltaker til Seniorklubbens konto 1607.86.35960 innen 7.2.
Husk å notere navn på deltaker/e på innbetalingen.

Vel møtt til Seniorklubbens Elvis-aften på KaffeDilla, Kløfta.

Styret i Seniorklubben Carl Johan
Gunnar Larssen, president
gunnar@forum33.no - +47 906 41 528

Seniorklubben Carl Johan samler personer som har eller har hatt tilknytning til handel i Osloregionen
 i et sosialt og faglig miljø som ivaretar klubbens tradisjoner